कुमारिकाटा दख’रा एबसुनि आफादगिरि एलपिसिं नार्जारीनि मासि लानानै सामलायनाय हाबाफारिआव बाक्सा जिल्ला एबसुनि नेहाथारि जलेन दैमारि बिथांआ मेलनि थांखिखौ बेखेवनानै होयो । हाबाफारिआव बाक्सा जिल्ला एबसुनि लेंङाइ आफादगिरि रोमदोन बसुमतारी बिथांआ बाहागो लानानै फैबाय थानाय समखौ लाइमोनफोरनि थाखाय सनानि खाबु होननानै बुंथियो मानोना बिटिआर गोरोबथानि गेजेरजों आथिखालनि लाइमोनफोरा सोलोंथाइनि फारसे, साख्रि बाख्रिनि फारसे थांना थानायनि फारफ्रोमबो बिथिंआवनो जौगानायनि लामाफोरा बिटिआर गोरोबथानि गेजेरजों सुस्रांजानायनि लामाफोरा रोखा रोखा नुजाबोदों होननाबो मख’यो मानोना बिटिआर गोरोबथानि गेजेरजों बिटिआर ओन्सोलाव गोबांथार सोलोंथाइनि फसंथान, फिसा फिसा दारिमिनि कारखाना, देहा फाहामसालि, आखाइजों दानाय लुनाइनि दारिमिन बायदिफोर गोबांथार गायसंजानो थांगासिनो दं होननाबो बुंथियो ।